CELEX: 22004D0699
Language: hu
Date: 2004-04-29 00:00:00
Title: 2004/699/EK: Az EK-Andorra Vegyes Bizottság 1/2004 határozata (2004. április 29.) a közös hírközlési hálózat/közös kezelőfelület (CCN/CSI) kiterjesztéséről

19.10.2004   
            
            
               HU
            
            
               Az Európai Unió Hivatalos Lapja
            
            
               L 318/19
            
         
      AZ EK-ANDORRA VEGYES BIZOTTSÁG 1/2004 HATÁROZATA
   
   (2004. április 29.)
   a közös hírközlési hálózat/közös kezelőfelület (CCN/CSI) kiterjesztéséről
   (2004/699/EK)
   AZ EK-ANDORRA VEGYES BIZOTTSÁG,
   tekintettel az Európai Gazdasági Közösség és az Andorra Nagyhercegség közötti levélváltás formájában 1990. június 28-án Luxembourgban aláírt megállapodásra (1), és különösen annak 7. cikkére és 17. cikkének (8) bekezdésére,
   tekintettel az EK-Andorra vegyes bizottság 2003. szeptember 3-i, a vámunió megfelelő működéséhez szükséges törvényekről, rendeletekről és közigazgatási rendelkezésekről szóló határozatára (2003/692/EK) (2),
   mivel:
   
               (1)
            
            
               A Közösség Andorra által alkalmazott szabályai elrendelik bizonyos és különösen a Közösséget érintő tranzitforgalommal kapcsolatos bizonyos rendelkezéseinek az alkalmazásában informatikai rendszerek és számítógépes hálózatok használatát.
            
         
               (2)
            
            
               Az ilyen technológiák és különösen a számítógépes tranzit rendszer (NCTS) használata megköveteli a Közösség által kifejlesztett CCN/CSI használatát.
            
         
               (3)
            
            
               A Közösségnek engedélyeznie kell a CCN/CSI Andorrára történő kiterjesztését, hogy lehetővé tegye az Európai Gazdasági Közösség és Andorra között a vámunió létesítésével kapcsolatosan kötött megállapodás rendelkezéseinek a végrehajtását.
            
         
               (4)
            
            
               Ennek a kiterjesztésnek a gyakorlati szabályait, valamint a Közösség és Andorra ezzel kapcsolatos kötelezettségvállalásait szintén elő kell írni,
            
         A KÖVETKEZŐKÉPPEN HATÁROZOTT:
   1. cikk
   A Közösség engedélyezi a Közösség által kifejlesztett közös hírközlési hálózat/közös kezelőfelület (CCN/CSI) kiterjesztését Andorrára.
   2. cikk
   (1)   A felek teljesítik az e határozat mellékletében felsorolt és Andorra rendelkezésére bocsátott dokumentumokban előírt műszaki követelményeket a projekt magvalósításával kapcsolatosan a jövőben bármikor szükségessé váló minden módosítással együtt.
   (2)   A Európai Közösségek Bizottsága („a Bizottság”) Andorra számára a Vámpolitikai Bizottság Adatfeldolgozási Munkacsoportján belül tevékenykedő CCN/CSI Műszaki Alegység (CPC-CWP-CCN/CSI) útmutatásainak megfelelően kezeli és fejleszti az Andorra számára készülő rendszert.
   (3)   A felek betartják a projekt megvalósítása keretében előírt általános biztonsági szabályokat.
   (4)   Andorra az Európai Unió tagállamaihoz hasonló módon tájékoztatást kap a CCN/CSI rendszer fejlesztésének általános folyamatairól és olyan fő szempontjairól, amelyek valószínűsíthetően befolyásolják a költségeket.
   3. cikk
   (1)   A Bizottság tájékoztatja Andorrát azokról a szolgáltatókról, akiktől a CCN/CSI rendszer telepítéséhez és műszaki segítségnyújtás céljából szolgáltatásokat vehet igénybe.
   (2)   Andorra minden szükséges intézkedést megtesz a Közösség utasításainak a betartása érdekében olyan esetekben, amikor a projekt megvalósítása során a szolgáltatókban változás következik be.
   (3)   A hálózat telepítésének és a CCN/CSI rendszer használatával kapcsolatos szolgáltatások nyújtásáról a szolgáltatási szerződések megkötését követően a hálózat használatának költségeit Andorra viseli.
   4. cikk
   Ez a határozat az elfogadásának napján lép hatályba.
   
      Kelt Brüsszelben, 2004. április 29-én.
      
         
            az EK-Andorra vegyes bizottság részéről
         
         
            az elnök
         
         M. BRINKMANN
         
      
   
   
      (1)  HL L 374,.1990.12.31., 14. o.
   
      (2)  HL L 253., 2003.10.7., 3. o.
   
      MELLÉKLET
      Technikai dokumentumok listája (csak angolul áll rendelkezésre)
      
                  —
               
               
                  CCN/CSI System Overview – Ref: CCN/CSI-OVW-GEN-01-MARB
               
            
                  —
               
               
                  CCN/CSI Gateway Management Procedures – Ref: CCN/CSIMPRGW01MABX
               
            
                  —
               
               
                  Check-list for CCN Gateways Installation – Ref: CCN/CSIDEPCHK-ATOR